ჯონ ჯონსი

ჯონათან დუაით ჯონსი (; დ. 19 ივლისი, 1987) — ამერიკელი შერეული საბრძოლო ხელოვნების მებრძოლი (2008-2025), UFC-ის ყოფილი ქვე-მძიმე და მძიმე წონის ჩემპიონი.

ჯონსი, UFC-ის რიგით მერვე მებრძოლია, რომელმაც ტიტული ორ სხვადასხვა წონით კლასში მოიპოვა, და მეოთხე, რომელმაც ტიტული ორ სხვადასხვა წონით დივიზიონში დაიცვა. ჯონსი მიჩნეულია ყველა დროის ერთ-ერთ უდიდეს შერეული საბრძოლო ხელოვნების მებრძოლად.

ჯონსი გახდა UFC-ის ისტორიაში ყველაზე ახალგაზრდა ჩემპიონი, მას შემდეგ, რაც 23 წლის ასაკში ქვე-მძიმე წონის ტიტული მაურისიუ რუასთან გამარჯვებით მოიპოვა. ის ქვე-მძიმე წონის დივიზიონში მრავალ რეკორდს ფლობს, მათ შორის ტიტულის ყველაზე მეტჯერ დაცვა, ყველაზე მეტი გამარჯვება და უწყვეტი გამარჯვებების ყველაზე გრძელი სერია. იგი, აგრეთვე არის ერთადერთი მებრძოლი, რომელმაც ზედიზედ UFC-ის ხუთი ყოფილი ჩემპიონი დაამარცხა. ჩემპიონობის უმეტესი დროის მანძილზე, ჯონსი საყოველთაოდ განიხილებოდა როგორც მსოფლიოს საუკეთესო პაუნდ-ფორ-პაუნდ (pound-for-pound) მებრძოლი, რომელიც რეკორდულად, 1,743 დღის განმავლობაში იყო UFC-ის #1 პაუნდ-ფორ-პაუნდ მებრძოლი. მიუხედავად იმისა, რომ ჯონსი კარიერაში ნოკაუტით ან ქულებით არასოდეს დამარცხებულა, მისი ერთადერთი პროფესიონალური მარცხი არის სადავო დისკვალიფიკაცია მეტ ჰემილის წინააღმდეგ – რომელსაც თავად ჰემილი და UFC-ის პრეზიდენტი დეინა უაიტიც არ ეთანხმებიან.

2015-2017 წლებში ჯონსი არაერთ სკანდალში გაეხვა, რის შედეგადაც ქვე-მძიმე წონის ტიტული სამჯერ დაკარგა. პირველად მას ტიტული ჩამოართვეს და ოფიციალური რეიტინგიდან მოხსნეს 2015 წელს. UFC-ში დაბრუნების შემდეგ 2016 და 2017 წლებში ჯონსმა ოუვინს სენტ პრუ და დენიელ კორმიე საჩემპიონო ორთაბრძოლებში დაამარცხა, თუმცა მას შემდეგ, რაც აკრძალული ნივთიერებების მიღება დაუდასტურდა, იგი დისკვალიფიკაციებული იქნა შეჯიბრიდან; კორმიესთან ბრძოლის შედეგი გაუქმდა და არშემდგარად გამოცხადდა. დისკვალიფიკაციის მოხსნის შემდეგ, ჯონსმა ჩემპიონის ტიტული, 2018 წელს, ალექსანდერ გუსტაფსონთან გამარჯვებით დაიბრუნა, რომელიც ნებაყოფლობით დატოვა 2020 წელს. სამწლიანი პაუზის შემდეგ, ჯონსი MMA-ს 2023 წელს დაუბრუნდა და სირილ განი დაამარცხა, რითაც მძიმე წონის ჩემპიონი გახდა. 2025 წელს მან ტიტული სტიპე მიოჩიჩის წინააღმდეგ დაიცვა. 2025 წლის 21 ივნისს ჯონსმა დაასრულა თავისი პროფესიონალური კარიერა UFC-ში.

შერეული საბრძოლო ხელოვნება
ადრეული კარიერა
MMA-ის კარიერის დაწყებამდე ჯონსი იყო სკოლის და შტატის ჩემპიონი ჭიდაობაში. ცენტრალურ კოლეჯში (აიოვას შტატი) სწავლის პერიოდში, მან ნაციონალური JUCO ჩემპიონატი მოიგო.“. მორისვილის შტატის კოლეჯში გადასვლის შემდეგ, სადაც კრიმინალურ გამოძიებას სწავლობდა, მან გადაწყვიტა სწავლისთვის თავი დაენებებინა და MMA-ის კარიერა დაეწყო.

ჯონსის პროფესიონალური დებიუტი 2008 წლის აპრილში შედგა. მან კარიერა ბრწყინვალედ დაიწყო; სამი თვის განმავლობაში ზედიზედ მოიგო პირველი ექვსი ბრძოლა, რითაც UFC-ის წარმომადგენლების ყურადღება მიიქცია. შედეგად, მას შესთავაზეს კონტრაქტი, რასაც მოჰყვა მისი გადასვლა UFC-ში 2008 წლის ივლისში.

UFC-ში გადასვლამდე ჯონსის ბოლო ბრძოლა მოისეს გებინის წინააღმდეგ ნახევრად მძიმე წონის ჩემპიონის ტიტულისთვის გაიმართა; მან მეტოქე მეორე რაუნდში გათიშა (ნოკაუტით). სწორედ ამ გამარჯვების შემდეგ მიიღო მან UFC-ის კონტრაქტი.

UFC
ჯონ ჯონსის UFC-ის დებიუტი შედგა ანდრე გუსმაოს წინააღმდეგ, UFC 87-ის ღონისძიებაზე, რომელიც 2008 წლის 9 აგვისტოს გაიმართა. ჯონსი თავდაპირველად ამ ბრძოლისთვის არ იყო განწესებული, თუმცა მან ტრავმირებული ტომაშ დროლი ჩაანაცვლა. მიუხედავად იმისა, რომ ჯონსი ახალბედა იყო, მან შეხვედრაში კარგად გამოიჩინა თავი: არაერთხელ დააგდო მეტოქე, ეფექტურად გამოიყენა იდაყვები და მუხლები. საბოლოოდ, ბრძოლა მსაჯთა გადაწყვეტილებით დასრულდა, სადაც ერთხმად გამარჯვებული ახალბედა ჯონსი გამოცხადდა.

ჯონსის მეორე ბრძოლა UFC-ში შედგა ვეტერანი სტეფან ბონარის წინააღმდეგ, UFC 94-ის ღონისძიებაზე 2009 წლის 31 იანვარს. ჯონსმა ეს შეხვედრა მსაჯთა ერთსულოვანი გადაწყვეტილებით მოიგო.

ჯონსის მესამე ბრძოლა გაიმართა ჯეიკ ო’ბრაიენის წინააღმდეგ UFC 100-ის ღონისძიებაზე, 2009 წლის 11 ივლისს. ჯონსმა ეს შეხვედრა მტკივნეული ილეთით () მოიგო. 2009 წლის სექტემბერში ჯონსი წარმატებული ასპარეზობისთვის დაჯილდოვდა — მან UFC-სთან ახალი, ოთხბრძოლიანი კონტრაქტი გააფორმა

2009 წლის 5 დეკემბერს, ჯონსი The Ultimate Fighter-ის ქვემძიმეწონის ფინალში ჰემილს შეხვდა. მიუხედავად იმისა რომ ჯონსი ჰემილზე აშკარად დომინირებდა, აკრძალული იდაყვების გამოყენების გამო იგი დისკვალიფიცირებული იქნა შეჯიბრიდან. შერეული საბრძოლო ხელოვნების წესების თანახმად, ჯონსს 1 საჯარიმო ქულა ეკუთვნოდა, თუმცა ჰემილმა ვერ შეძლო ბრძოლის გაგრძელება. გამეორებამ ანახა რომ ჰემილს იდაყვი მოხდა უკვე დასისხლიანებულ და გატეხილ ცხვირზე.

ჯონსმა შემდეგი ბრძოლა ბრენდონ ვერას წინააღმდეგ, 2010 წლის 21 მარტს გამართა. ჯონ ჯონსმა მოახერხა და ბრძოლაში ტექნიკური ნოკაუტით გაიმარჯვა (იდაყვი). გარდა ამისა, ვერას სამ ადგილზე ჰქონდა სახეზე დაზიანება მიღებული. შეხვედრის შემდეგ ჯონსს „საღამოს ნოკაუტის“ ჯილდო გადაეცა.

ჯონსმა შემდეგ ბრძოლაში, 2010 წლის 1 აგვისტოს, პირველი რაუნდის 1:52 წუთზე ტექნიკური ნოკაუტით (TKO) დაამარცხა ყოფილი IFL-ის ქვემძიმე წონის ჩემპიონი ვლადიმირ მათუშენკო. UFC-ის პრეზიდენტმა დეინა უაიტმა პირობა მისცა ჯონს, რომ თუ იგი მათუშენკოს დაამარცხებდა, მას კიდევ უფრო ძლიერ მეტოქეს შეახვედრებდა“.

მიმდინარე საღამოს, UFC პრეზიდენტმა დეინა უაიტმა განაცხადა: „ვლადიმირ მათუშენკო არის პიროვნება, ვის მიმართაც დიდი პატივისცემა გამაჩნია, ამიტომ არ მეგონა ეს თუ ასე ადვილად დამთავრდებოდა. ჯონსი ნამდვილი ვარსკვლავია და მან ამაღამ მსოფლიოს საუკეთესო რვა სპორტსმენს შორის თავისი ადგილი დაიკავა. ეს ამ ღამით დაადასტურდა. მან ეს ყველაფერი დღეს საღამოს განამტკიცა და დაიმკვიდრა ადგილი. ეს ბავშვი შედის იმ 8 საუკეთესოში, რომელიც ამ დივიზიონში ასპარეზობს. მას ახლა სჭირდება, რომ გონება არ გაეფანტოს, ფოკუსირებული დარჩეს და ვარჯიშისას სწორი საქმეები აკეთოს. ის ჭკვიანია, სიმპათიური და მაგარი. ის ბევრ ფულს იშოვის – ამ ბიჭს წინ დიდი წარმატება ელის.

მათუშენკოს დამარცხების შემდეგ, ჯონსმა შემდეგი ბრძოლა „ტოპ სამეულის“ წევრის წინააღმდეგ მოითხოვა. ჯონსმა ინტერვიუში ასევე აღნიშნა, რომ სიამოვნებით შეხვდებოდა ანტონიო ნოგერას და რაიან ბადერს შორის გამარჯვებულს. ცნობები იმის შესახებ, რომ ჯონსს ადრე ნოგეირასთან ბრძოლა შესთავაზეს, მაგრამ მან უარი თქვა, ყალბი აღმოჩნდა. „Inside MMA“-ს ინტერვიუში ჯონსმა ასევე განაცხადა, რომ დეინა უაიტმა და ლორენცო ფერტიტამ აცნობეს, რომ თუ ის მომდევნო ორ ბრძოლას წარმატებით დაასრულებდა, სავარაუდოდ, სატიტულო ბრძოლის შანსს მიიღებდა.

უაიტმა მალევე დაადასტურა, რომ 2011 წლის 5 თებერვალს, UFC 126-ზე, ჯონსი შეხვდებოდა დაუმარცხებელ რაიან ბადერს. საბოლოოდ ჯონსმა მოახერხა ბეიდერის მახრჩობელა ილეთით დამარცხება, რაც ბეიდერისთვის პირველი მარცხი იყო საერთაშორისო ასპარეზზე. იმ საღამოს ჯონსმა „Submission of the Night“-ის ჯილდო მიიღო.

ამ ბრძოლის შემდეგ, ცნობილი გახდა, რომ ჯონს მოუწევდა UFC ნახევრად მძიმე წონის კატერგორიის ჩემპიონობისთვის ბრძოლა მაურისიო „შოგან“ რუას წინააღმდეგ. ეს კი იმას მოჰყვა, რომ პირველად დაგეგმილი იყო მოქმედ ჩემპიონ რუასთან რაშად ევანზის ჩხუბი, თუმცა ამ უკანასკნელმა მუხლის ტრავმა მიიღო და მისი ადგილი ზუსტადაც რომ ჯონსმა ჩაანაცვლა.

ნახევრად მძიმე წონის ჩემპიონობა
UFC 128-ზე, ჯონსმა შეძლო და დაამარცხა მაურისიო რუა მესამე რაუნდის 2:37 წამზე TKO-თი, რითაც შეძლო და გახდა ყველაზე ახალგაზრდა  UFC ჩემპიონი, ტურნირის არსებობის ისტორიის მანძილზე. მას შემდეგ რაც მესამე რაუნდში დომინირება დაიწყო ჯონსმა, მან შეძლო მუხლის სხეულში მორტყმა, რითაც მოქმედი ჩემპიონის - შოგანის დავარდნა მოჰყვა, ხოლო მსაჯს ისღა დარჩენოდა გაეჩერებინა შეხვედრა.

ქამრის დაცვა
მისი პირველი ქამრის დაცვა მოხდა 2011 წლის 6 აგვისტოს UFC 133-ის დროს, რომელიც თავდაპირველად მის ყოფილ მეგობარს და ყოფილ თანაგუნდელთან რაშად ევანზის წინააღმდეგ იგეგმებოდა, მაგრამ ჯონსმა ხელის ტრავმა მიიღო, სადაც გაცხადებული იყო, რომ ამის განკურნვა გარკვეულ დროს დაიკავებდა, თუმცა ექიმების დახმარებით მან განკურნება მალე მოახერხა. საბოლოოდ კი პირველად ქამრის დაცვა მოუწია 2011 წლის 24 სექტემბერს ქუინტონ "რამფეიჯ" ჯექსონის წინააღმდეგ UFC 135-ზე. ჯონსმა გამარჯვება მოიპოვა მეოთხე რაუნდის 1:14 წამზე, როდესაც ჯექსონი მას დანებდა.

ჯონსი ევანზის წინააღმდეგ, მეორეჯერ იყო დაგეგმილი 2011 წლის 10 დეკემბერს UFC 140-ზე. თუმცა ამჯერად ტრავმა ევანზი შეაკავა და ჯონს მოუწია დაპირისპირება ლაიოტო მაჩიდასთან იგივე ღონისძიებაზე. ჯონსმა წარმატებით დაიცვა მისი ქამარი, როდესაც მეორე რაუნდის 4:26 წამზე მან ფაქტობრივად გაგუდა მაჩიდა და გათიშული ბრაზილიელი მართლაც რომ მოწყვეტით დაეცა (ფეხზე დგომის დროს მან ხელით გაგუდა).

ჯონსი და ევანზის შეხვედრა საბოლოოდ 2012 წლის 21 აპრილს გაიმართა, როდესაც მსაჯების გადაწყვეტით ჯონსმა გაიმარჯვა (49-46, 49-46, 50-45 ქულებით), ეს კი UFC 145-ზე მოხდა.

ამ ბრძოლის შემდგომ გამართულ პრესკონფერენციაზე კი, UFC-ის პრეზიდენტმა - დანა ვაითმა დაადასტურა, რომ ჯონ ჯონსის შემდეგი მეტოქე იქნება დენ ჰენდერსონი.

პირადი ცხოვრება
ჯონსმა, 2016 წლის 1 დეკემბერს ჯო როგანთან ინტერვიუში განაცხადა, რომ ჰყავს ოთხი ქალიშვილი (9, 8, 6 და 3 წლის). 2022 წლის 23 თებერვალს ჯონსმა Twitter-ის მეშვეობით გამოაცხადა, რომ მისი საცოლე ჯესი დაახლოებით ორი თვით ადრე დაშორდა მას. თუმცა, წყვილი შერიგდა და ჯესი ჯონსს თან ახლდა ოქტაგონზე მას შემდეგ, რაც მან 2023 წლის 4 მარტს UFC 285-ზე მძიმე წონის ტიტული მოპიოვა. ჯონსმა ასევე განაცხადა, რომ ბავშვობაში სექსუალური ძალადობის მსხვერპლი იყო.

2012 წლის 8 აგვისტოს ჯონსი გახდა პირველი შერეული საბრძოლო ხელოვნების მებრძოლი, რომელსაც Nike-მა გლობალური მასშტაბით გაუწია სპონსორობა. ის ასევე არის პირველი MMA მებრძოლი, რომელსაც საკუთარი ფეხსაცმლის ხაზი აქვს და პირველი, ვინც ოქტაგონზე Gatorade-ს და MuscleTech-ს წარმოადგენდა. 2014 წლის 16 დეკემბერს ჯონსმა Reebok-თან სპონსორობის ხელშეკრულების გაფორმების შესახებ განაცხადა. თუმცა, 2015 წლის 29 აპრილს, ავტოსაგზაო შემთხვევის გამო, Reebok-მა სპონსორობა შეუწყვიტა. ერთი დღის შემდეგ, ჯონსმა ასევე დაკარგა MuscleTech-ის სპონსორობა.

2025 წლის იანვარში პრეზიდენტმა დონალდ ტრამპმა ჯონსი თავის ინაუგურაციაზე მიიწვია. 

2025 წლის მარტში ცნობილი გახდა, რომ ჯონსი „Dirty Boxing Championship“-ის თანამფლობელია. 2025 წლის 23 ივნისს ჯონსმა განაცხადა, რომ გახდა Ketone-IQ-ის თანამფლობელი. ჯონსი გამოჩნდა რამდენიმე ჟურნალის გარეკანზე, მათ შორის: „Fighters Only“, „FIGHT!“, „Tapout“, „L'Optimum“, „Athletes Quarterly“, „Ultimate MMA“ და „UFC“.

ვარჯიში
ჯონსი ვარჯიშობდა BombSquad-ის გუნდთან ერთად, ნიუ-იორკის ქალაქ კორტლენდში, შემდეგ კი მონრეალში გადავიდა სადაც  Tristar Gym-ში დაიწყო ვარჯიში. ამჟამად კი ვარჯიშობს ალბუკერკში ნიუ-მექსიკო.

ჩემპიონობა და მიღწევები
რესლინგი
 ნაციონალური ახალგაზრდული კოლეჯის ათლეტური ასოციაცია (NJCAA):
აიოვას საზოგადოებრივი კოლეჯის ჩემპიონი (2006);
ყველა ამერიკელი იაოვას საზოგადოებრივ ცენტრალურ კოლეჯში;
 ნაციონალური სკოლის მწვრთნელის ასოციაცია (NHSCA): 
მოზარდი ყველა ამერიკელი (2005); 
 ნიუ-იორკის შტატის საჯარო სკოლის ათლეტთა ასოციაცია (NYSPHSAA):
პირველი დივიზიონის შტატის ჩემპიონი ენდიკოტის სკოლაში;
 აშშ რესლინგი:
ჩრდილო-აღმოსავლეთ ახალგაზრდა ბრძნულ-რომაული რეგიონალური ჩემპიონი (2004);

შერეული საბრძოლო ხელოვნება
 ESPN:
 2011 წელი - წლის მებრძოლი;
 FIGHT! (ჟურნალი):
 2009 წელი - წლის ახალბედა;[75]
 Sherdog:
 2009 წელი: წლის მებრძოლის შეღწევა;
 2010 წელი: ყველა-მოძალადე პირველი გუნდი; 
 2011 წელი: ყველა-მოძალადე პირველი გუნდი; 
 2011 წელი: წლის გატეხვა მეტოქის - მაურისიო რუას წინააღმდეგ; 
 2011 წელი: წლის მებრძოლი; 
 Spike კაცების რჩეული დაჯილდოება:
2011 წელი: ყველაზე საშიში კაცი;
 Ultimate Fighting Championship (UFC):
 UFC ნახევრად მძიმე წონის ჩემპიონი (ერთხელ, ახლანდელი);
 სამი წარმატებული ქამრის დაცვა;
 საღამოს გათიშვა (ერთხელ);
 საღამოს დანებება (ერთხელ);
 საღამოს ბრძოლა (ორჯერ);
 ყველაზე ახალგაზრდა UFC ჩემპიონი (23 წლის და 242 დღის);
 ყველაზე ახალგაზრდა მებრძოლი UFC-ში, რომელმაც ქამარი დაიცვა (24 წლის და 67 დღის);
 აშშ კიქბოქსინგის ასოციაცია (USKBA):
მსუბუქი მძიმე წონის ჩემპიონი (ერთხელ); 
 მსოფლიო MMA ჯილდოები:
2010 წელი: შემოღწეული წლის მებრძოლი;
2011 წელი: წლის მებრძოლი;
 რესლინგის დაკვირვების საიხლე: 
2011 წელი: ყველაზე ცნობილი მებრძოლი;

შერეული საბრძოლო ხელოვნების შედეგი
 პროფესიონალური ჩანაწერი30 ბრძოლა28 გამარჯვება1 წაგება ნოკაუტი  10  0 მტკივნეული ილეთი/დანებება  7  0 გადაწყვეტილება  10  0 დისკვალიფიკაცია  0     1 შედეგი გაუქმდა (გაბათილებული)    1

 შედეგი  ჩანაწერი  მეტოქე  მეთოდი  ღონისძიება  თარიღი  რაუნდი  დრო  ადგილი  აღსანიშნავი ფაქტი მოგება  28-1  სტიპე მიოჩიჩი  ტექნიკური ნოკაუტი (ფეხი ბრუნში  და მუშტები)  UFC 309   16 ნოემბერი, 2024  3  4.29 ნიუ-იორკი, ნიუ-იორკი, აშშ დაიცვა UFC-ის მძიმე  წონის ჩემპიონის ტიტული. მოხსნა რეკორდი საერთო ტიტულების დაცვაში UFC-ის ისტორიაში (12). საღამოს საუკეთესო მებრძოლის ჯილდო. მოგება  27-1  სირილ განი  მტკივნეული (გილიოტონა)  UFC 285  4 მარტი, 2023  1  2:04 ლას-ვეგასი, ნევადა, აშშ დებიუტი მძიმე წონაში. მოიგო UFC-ის მძიმე წონის ჩემპიონის ვაკანტური ტიტული. საღამის საუკეთესო მებრძოლის ჯილდო. მოგება  26-1  დომინიკ რეიესი  გადაწყვეტილება (ერთსულოვანი)  UFC 247 8 თებერვალი, 2020  5  5:00 ჰიუსტონი, ტეხასი, აშშდაიცვა UFC-ის ქვემძიმე წონის ჩეპიონის ტიტული. რის შემდეგაც, ქამარი ვაკანტური გახადა.  მოგება  25-1  თიაგო სანტოსი  გადაწყვეტილება (გაყოფილი)  UFC 239  6 ივლისი, 2019  5  5:00 ლას-ვეგასი, ნევადა, აშშდაიცვა UFC-ის ქვემძიმე წონის ჩეპიონის ტიტული მოგება  24-1  ანტონი სმითი  გადაწყვეტილება (ერთსულოვანი)  UFC 235  2 მარტი, 2019  5  5:00 ლას-ვეგასი, ნევადა, აშშ  ჯონსს მე-4 რაუნდში ორი ქულა ჩამოართვეს აკრძალული მუხლის გამო. მოგება  23-1  ალექსანდრ გუსტაფსონი  ნოკაუტი (მუშტები)  UFC 232   December 29, 2018  3  2:02 ინგლვუდსი, კალიფორნია, აშშ მოიგო UFC-ის ქვემძიმე წონის ჩემპიონის ვაკანტური ტიტული გაბათილებული  22-1  დენიელ კორმიე შედეგი გაუქმდა (გაბათილებული)  UFC 214   29 ივლისი, 2017  3  3:01 ანაჰაიმი, კალიფორნია, აშშ ორთბრძოლა UFC-ის ქვემძიმე წონის საჩემპიონო ქამრისთვის. საღამოს საუკეთესო მებრძოლის ჯილდო. თავდაპირველი შედეგი  ჯონსის ნოკაუტი იყო (ფეხის დარტყმა თავში და მუშტები). ჯონსს გამარჯვება გააუუქმდა და ჩამოართვეს ტიტული მას შემდეგ, რაც დოპინგზე ტესტირებისას ტურინაბოლის მეტაბოლიტი აღმოუჩინეს ორგანიზმში. მოგება  22-1  ოვინს სენ პრეუ  გადაწყვეტილება (ერთსულოვანი)  UFC 197   23 აპრილი, 2016  5  5:00 ლას-ვეგასი, ნევადა, აშშ მოიგო UFC-ის დროებითი ქვემძიმე წონის ჩემპიონის ქამარი. მოგვიანებით ტიტული ჩამოართვეს მას შემდეგ, რაც მას დოპინგზე ტესტირებისას კლომიფენი და ლეტროზოლი აღმოუჩინეს ორგანიზმში. მოგება  21-1  დენიელ კორმიე  გადაწყვეტილება (ერთსულოვანი)  UFC 182   3 იანვარი, 2015  5  5:00 ლას-ვეგასი, ნევადა, აშშდაიცვა UFC-ის ქვემძიმე წონის ჩეპიონის ტიტული.  მოგება  20-1  გლოვერ ტეშიერა  გადაწყვეტილება (ერთსულოვანი)  UFC 172  26 აპრილი, 2014  5  5:00 ტორონტო, ონტარიო,, კანადადაიცვა UFC-ის ქვემძიმე წონის ჩეპიონის ტიტული.  მოგება  19-1  ალექსანდრ გუსტაფსონი  გადაწყვეტილება (ერთსულოვანი)  UFC 165  21 სექტემბერი, 2013  5  5:00 ბალტიმორი, მერილენდი, აშშ დაამყარა რეკორდი ზედიზედ, ყველაზე მეტჯერ UFC ქვემძიმე წონის ჩემპიონის ტიტულის დაცვაში (6). საღამოს საუკეთესო ბრძოლა. მოგება  18-1  ჩეილ სონენი  ტექნიკური ნოკაუტი (იდაყვები და მუშტები)  UFC 159  27 აპრილი, 2013  1  4:33 ნიუარკი, ნიუჯერსი, აშშდაიცვა UFC ქვემძიმე წონის ჩეპიონის ტიტული. მოგება 17-1 ვიტორ ბელფორტი  მტკივნეული (ამერიკანა) UFC 152  22 სექტემბერი, 2012  4 00:54 ტორონტო, ონტარიო, კანადა საღამოს საუკეთესო მტკივნეული ილეთი მოგება 16-1  რაშად ევანზი  გადაწყვეტილება (ერთსულოვანი)  UFC 145 21 აპრილი, 2012  5  5:00 ჯორჯია, აშშ მოგება  15-1  ლიოტო მაჩიდა  მტკივნეული (გილიოტინა დგომში)  UFC 140  10 დეკემბერი, 2011  2  4:26 ონტარიო, კანადა მოგება  14-1  ქუინტონ ჯექსონი  მტკივნეული (კისერში უკნიდან გაგუდვა)  UFC 135  24 სექტემბერი, 2011  4  1:14 კოლორადო, აშშ მოგება  13-1  მაურისიო რუა ტექნიკური ნოკაუტი (მუშტები და მუხლი)  UFC 128  19 მარტი, 2011  3  2:37ნიუ-ჯერსი, აშშ მოგება  12-1  რაიან ბადერი  მტკივნეული (გილიოტონა)  UFC 126  5 თებერვალი, 2011  2  4:20 ნევადა, აშშ მოგება  11-1  ვლადიმირ მატიუშენკო  ტექნიკური ნოკაუტი (იდაყვები)  UFC Live: ჯონსი vs. მათუშენკო  1 აგვისტო, 2010  1  1:52 კალიფორნია, აშშ  მოგება  10-1  ბრენდონ ვერა  ტექნიკური ნოკაუტი (იდაყვები და მუშტები)  UFC Live: ვერა vs. ჯონსი  21 მარტი, 2010  1  3:19 კოლორადო, აშშსა წაგება  9-1  მეთ ჰემილი  დისკვალიფიკაცია (იდაყვების არალეგალური ქვედარტყმები)  The Ultimate Fighter: მსუბუქ მძიმე წონის ფინალი  5 დეკემბერი, 2009  1  4:14 ნევადა, აშშ მოგება  9-0  ჯეიკ ობრაიანი  მტკივნეული (გილიოტინა)  UFC 100  11 ივლისი, 2009  2  2:43 ნევადა, აშშ  მოგება  8-0  სტეფან ბონერი  გადაწყვეტილება (ერთსულოვანი)  UFC 94  31 იანვარი, 2009  3  5:00  ნევადა, აშშ  მოგება  7-0  ანდრე გუზმაო  გადაწყვეტილება (ერთსულოვანი)  UFC 87  9 აგვისტო, 2008  3  5:00 მინესოტა, აშშ მოგება  6-0  მოისეს გებინი  ტექნიკური ნოკაუტი (მუშტები)  Battle Cage Xtreme 5  12 ივლისი, 2008  2  1:58 ნიუ-ჯერსი, აშშ მოგება  5-0  პარკერ პორტერი  ნოკაუტი (მუშტები)  World Championship Fighting 3  20 ივნისი, 2008  1  0:36 მასაჩუსეტსი, აშშ  მოგება  4-0  რაიან ვერეტი  ტექნიკური ნოკაუტი (მუშტები)  USFL: War in the Woods 3  9 მაისი, 2008  1  0:14 კონექტიკუტი, აშშ  მოგება  3-0  ენტონი პინა  მტკივნეული (გილიოტინა)  Ice Fighter  25 აპრილი, 2008  1  1:15 მასაჩუსეტსი, აშშ  მოგება  2-0  კარლოს ედუარდო  ნოკაუტი (მუშტები)  Battle Cage Xtreme 4  19 აპრილი, 2008  3  0:24 ნიუ-ჯერსი, აშშ დებიუტი ქვემძიმე წონაში. მოგება  1-0  ბრედ ბერნარდი  ტექნიკური ნოკაუტი (მუშტები)  FFP: Untamed 20  12 აპრილი, 2008  1  1:32 მასაჩუსეტსი, აშშ ორთაბრძოლა ორ მებრძოლს შორის საერთო წონაში. (210 ფუნტი)

მნიშნველობები:

რესურსები ინტერნეტში
 ჯონ ჯონსის ოფიციალური საიტი
  ჩანაწერი ჯონ ჯონსისთვის
 ოფიციალური საიტი UFC-ზე

სქოლიო
სქოლიო

კატეგორია:დაბადებული 1987
კატეგორია:ნიუ-იორკელები
კატეგორია:UFC-ის ჩემპიონები
კატეგორია:ცოცხალი ადამიანები